
E L Ő T E R J E S Z T É S

Balatonvilágos Község Önkormányzat Képviselő-testületének

2024. december 11-ei nyílt ülésére 

Tárgy: Javaslat az önkormányzati tulajdonú, súlykorlátozással érintett közterületekre gépjárművel történő behajtás engedélyezésének rendjéről szóló 6/2017.(II.28.) önkormányzati rendelet módosítására
Előterjesztő: Dr. Boda Zsuzsanna jegyző 

Előkészítette: Siófoki Közös Önkormányzati Hivatal Balatonvilágosi Kirendeltség

Tisztelt Képviselő-testület! 
A Kúria Köf.5.019/2022/6. számú határozata 2023. január 24. napján helyi közút fokozott elhasználódását, állagromlását és károsodását eredményező igénybevétele miatti kártalanítási kötelezettség előírásáról szóló önkormányzati rendelet jogszabályba ütközését mondta ki. 
Balatonvilágos Község Önkormányzat Képviselő-testületének az önkormányzati tulajdonú, súlykorlátozással érintett közterületekre gépjárművel történő behajtás engedélyezésének rendjéről szóló 6/2017.(II.28.) önkormányzati rendelete tartalmazott a kúriai döntéssel érintett tárgykörben rendelkezéseket, ezért a hivatkozott kúriai döntésben foglaltaknak, és az abban foglalt jogalapnak megfelelően a rendelet felülvizsgálata 2023. februárjában megtörtént, az önkormányzat döntött a rendelet módosításáról. 
A módosítás csupán a díjfizetés megszüntetését tartalmazta, az engedélyezése vonatkozó rendelkezések fennmaradtak. 

Mint azt a Balatonvilágosi Kirendeltség munkatársai jelezték, a módosított rendelkezés jelentős többlet munkaterhet ró a dolgozókra, melynek megtérülése nincs, azonban az ügyfelek bürokratikus terheit is indokolatlanul növeli. 

A felesleges adminisztráció megszüntetése érdekében a rendelet módosítás elkészült, mely a továbbiakban csupán bejelentési kötelezettséget ír elő, valamint a bejelentés és a hivatal általi átvételt igazoló irat (rendszerigazolás, ügyfélszolgálat általi átvétel vagy postai tértivevény) kérelmező általi megőrzését. A továbbiakban az Önkormányzat részéről kizárólag abban az esetben kerül sor határozat kibocsátására, amennyiben a rendelet előírásainak nem felel meg a behajtási szándék.
Fentieknek megfelelően készült el a rendelet tervezet, mely a hatályos, Balatonvilágos Község Önkormányzat Képviselő-testületének az önkormányzati tulajdonú, súlykorlátozással érintett közterületekre gépjárművel történő behajtás engedélyezésnek rendjéről szóló 6/2017.(II.28.) önkormányzati rendelete (továbbiakban: Rendelet) módosítására vonatkozik.  

Á l t a l á n o s   i n d o k o l á s

A rendelet technikai jellegű módosításokat tartalmaz, melyek értelmében megszűnik az engedélyezési kötelezettség. Az engedélyezés helyett a kirendeltség csupán nyilvántartásba veszi az ASP IRAT iktatórendszere által a beérkező bejelentést, amelyről elektronikus kérelem esetén hiteles elektronikus visszaigazolást, személyes benyújtás esetén az önkormányzat ügyfélszolgálatának átvételi igazolását, postai benyújtás esetén a tértivevényt köteles megőrizni és az ellenőrzésre jogosultak számára bemutatni a kérelmező vagy meghatalmazottja.
R é s z l e t e s  i n d o k o l á s
1. §-hoz

Az önkormányzati tulajdonú, súlykorlátozással érintett közterületekre gépjárművel történő behajtás engedélyezésének rendjéről szóló 6/2017.(II.28.) önkormányzati rendelet (továbbiakban: Rendelet) 1. § (2) és (4) bekezdéseinek újraszabályozását tartalmazza az engedélyezési eljárás átalakításával bejelentési kötelezettséggé.

2. §-hoz

A Rendelet 3-5. §-ainak újraszabályozását tartalmazza a bejelentési kötelezettségre vonatkozóan.
3. §-hoz

A Rendelet 12. § (1)-(2) bekezdéseinek újraszabályozását tartalmazza a kötelezettségek elmulasztóival kapcsolatos bírságok tekintetében.

4. §-hoz

A Rendelet 1. mellékletének újraszabályozását tartalmazza.
5. §-hoz

A Rendelet 2. § (2) bekezdés, 7.-9. §-ainak hatályon kívül helyezését tartalmazza.

6. §-hoz

A módosító rendelet hatályba léptető rendelkezését tartalmazza.

A Magyarország helyi önkormányzatairól szóló 2011. évi CLXXXIX. törvény 50. § értelmében a rendelet megalkotásához minősített többség szükséges. 

Az előzetes hatásvizsgálat eredményéről szóló tájékoztatást a jogalkotásról szóló 2010. évi CXXX. törvény 17. § (1)-(2) bekezdései alapján az alábbiakban adom meg:

TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL 

Rendelet-tervezet címe: 

Balatonvilágos Község Önkormányzat Képviselő-testületének ……../2024.(.) önkormányzati rendelete az önkormányzati tulajdonú, súlykorlátozással érintett közterületekre gépjárművel történő behajtás engedélyezésnek rendjéről szóló 6/2017.(II.28.) önkormányzati rendelet módosításáról.

Rendelet-tervezet valamennyi jelentős hatása, különösen

Társadalmi, gazdasági hatás: a rendelet megalkotása jelentős társadalmi, gazdasági hatással nem jár.

Költségvetési hatás: 

a rendelet megalkotása költségvetési hatással nem jár.
Környezeti, egészségügyi hatás: 

a rendelet megalkotása közvetlen környezeti és egészségügyi következményekkel nem jár.

Adminisztratív terheket befolyásoló hatás: 

a feladat jelentős adminisztratív hatással jár, nagy mértékben csökkenti a feladat eddigi túlzó adminisztratív terheit.

A jogszabály megalkotásának szükségessége, a jogalkotás elmaradásának várható következményei: 

a rendelet megalkotása a többletterhek megszüntetése érdekében szükséges.

Egyéb hatás: további hatás nem várható.

A rendelet alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

Kérem a képviselő-testületet az előterjesztett rendelet-tervezetben foglaltak elfogadására, az önkormányzati tulajdonú, súlykorlátozással érintett közterületekre gépjárművel történő behajtás engedélyezésnek rendjéről szóló 6/2017.(II.28.) önkormányzati rendelet módosításáról szóló rendelet megalkotására.

Balatonvilágos, 2024. december 6.


Dr. Boda Zsuzsanna



jegyző

Balatonvilágos Község Önkormányzata Képviselő-testületének ../.... (...) önkormányzati rendelete
az önkormányzati tulajdonú, súlykorlátozással érintett közterületekre gépjárművel történő behajtás engedélyezésnek rendjéről szóló 6/2017.(II.28.) önkormányzati rendelet módosításáról
Balatonvilágos Község Önkormányzat Képviselő-testülete a közúti közlekedésről szóló 1988. évi I. törvény 3. § (1) bekezdésében kapott felhatalmazás alapján, a Magyarország Alaptörvénye 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:
1. §
(1) Az önkormányzati tulajdonú, súlykorlátozással érintett közterületekre gépjárművel történő behajtás engedélyezésnek rendjéről szóló 6/2017.(II.28.) önkormányzati rendelet 1. § (2) bekezdése helyébe a következő rendelkezés lép:
„(2) A rendelet tárgyi hatálya kiterjed a „súlykorlátozás” közúti jelzőtáblák hatálya alá tartozó, e rendelet 2. mellékletében meghatározott közterületekre történő behajtás- és útvonalhasználat bejelentésének rendjére.”
(2) Az önkormányzati tulajdonú, súlykorlátozással érintett közterületekre gépjárművel történő behajtás engedélyezésnek rendjéről szóló 6/2017.(II.28.) önkormányzati rendelet 1. § (4) bekezdése helyébe a következő rendelkezés lép:
„(4) A behajtást, útvonalhasználatot és várakozást nem kell bejelenteni a (3) bekezdésében felsoroltakon kívül az alábbiak esetén:
a)
a Balatonvilágos Község Önkormányzata és intézményei, valamint a Siófoki Közös Önkormányzati Hivatal gépjárművei,
b)
menetrend szerinti buszközlekedést biztosító, valamint a súlykorlátozással érintett közterületről megközelíthető, nyilvántartásba vett szálláshelyek vendégeit szállító gépjármű,
c)
diplomácia mentességet élvező személy, ilyen hatósági jelzéssel ellátott gépjárművek,
d)
megkülönböztető fény- és hangjelző készülékkel rendelkező, és azt használó gépjármű,e) igazolvánnyal rendelkező mozgássérültet szállító gépjármű.”
2. §
Az önkormányzati tulajdonú, súlykorlátozással érintett közterületekre gépjárművel történő behajtás engedélyezésnek rendjéről szóló 6/2017.(II.28.) önkormányzati rendelet 3–5. §-a helyébe a következő rendelkezések lépnek:
„3. §
(1) A behajtási és úthasználati szándékot az polgármester felé előzetesen, legalább nyolc nappal a tervezett használat előtt be kell jelenteni. A bejelentést az 1. melléklet szerinti nyomtatvány kitöltésével vagy a nyomtatvány tartalmi elemeit tartalmazó beadvány megküldésével, legkésőbb a nyomtatványon megjelölt időpontot megelőző nyolcadik napon, egy adott járműre vonatkozóan, a jogosultság feltételeinek igazolása mellett nyújtható be. A bejelentést a jármű tulajdonosa vagy üzembentartója, illetve a képviseletükben eljáró személy nyújthatja be, aki a nyomtatványon megjelölt, a behajtási tilalommal érintett közterületről megközelíthető ingatlan tulajdonosa vagy abban lakóhellyel, tartózkodási hellyel, illetve székhellyel, telephellyel rendelkezik.
(2) A bejelentés természetes személyek esetén történhet hitelesített elektronikus úton, személyesen az önkormányzat ügyfélszolgálatán történő átadással, melyet a bejelentés egy másolati példányán az ügyfélszolgálat átvesz a bejelentőtől vagy postai úton az átvétel igazolására alkalmas módon. Jogi személy esetében a bejelentés megküldésére elektronikus úton van lehetőség. A bejelentő a bejelentés átvételi igazolását köteles megőrizni és az ellenőrzésre jogosultak kérésére bemutatni.
(3) Amennyiben a bejelentés nem megfelel az e rendeletben foglaltaknak, elutasításáról átruházott hatáskörben a polgármester öt napon belül dönt.
4. §
(1) A behajtás és útvonal bejelentését az 1. számú melléklet szerinti nyomtatvány kitöltésével kell megtenni, melyben pontosan meg kell jelölni:
a)
magánszemély esetén a bejelentő nevét, lakóhelyét, elérhetőségét;
b)
jogi személy, vagy jogi személyiséggel nem rendelkező szervezet esetén a bejelentő elnevezését, székhelyét, telephelyét, adószámát, cégjegyzék számát, a képviselője nevét es elérhetőségét;
c)
a gépjármű tulajdonosának vagy üzembentartójának nevét, címét és elérhetőségét;
d)
a gépjármű hatósági jelzését. Amennyiben a járművet– a vonatkozó jogszabályok szerint – nem kell ellátni hatósági jelzéssel, úgy azt más azonosításra alkalmas módon kell meghatározni;
e)
a gépjármű gyártmányának, típusának megnevezését, megengedett legnagyobb össztömegét és azt, hogy a közúti közlekedés szabályairól szóló rendelet közúti járművekkel kapcsolatos fogalomtára szerint mely járműkategóriába tartozik;
f)
a behajtási korlátozás alá tartozó útvonalat, útszakaszt, felsorolva minden érintett közterület nevét, amelyre vonatkozóan a bejelentő az engedély kiadását kéri;
g)
a behajtással érintett ingatlan pontos meghatározását, konkrét címét;
h)
a bejelentett érvényességi időtartamot vagy naptári dátum szerint meghatározott időpontot, amelyre a behajtási engedélyt igényli.
(2) Amennyiben a nyomtatványon szereplő helyrajzi számon, címen nyilvántartott ingatlanra – a megközelíthetőség szempontjából – több, az 1. § szerinti korlátozás vonatkozik, a nyomtatványon pontosan meg kell jelölni, hogy az ingatlan tekintetében a bejelentő mely korlátozással érintett közterületekre kívánja bejelenteni a behajtást- és útvonalhasználatot.
5. §
A bejelentés és az átvételét igazoló irat egy példányát a gépjármű vezetőjének a korlátozással érintett területen történő közlekedés során magánál kell tartania és azt ellenőrzéskor az ellenőrző személynek át kell adnia. A várakozás idején a gépjármű szélvédőjének bal oldalán jól láthatóan kell elhelyezni. Az átvételt igazoló irat elektronikus úton történt benyújtás esetén az elektronikus rendszer által küldött visszaigazolás, postai úton történt benyújtás esetén a postai tértivevény, személyesen történt benyújtás esetén az önkormányzat ügyfélszolgálatán történt átvétel időpontját, az átvevő aláírását és bélyegzőlenyomatot tartalmazó bejelentés-másolat lehet.”
3. §
Az önkormányzati tulajdonú, súlykorlátozással érintett közterületekre gépjárművel történő behajtás engedélyezésnek rendjéről szóló 6/2017.(II.28.) önkormányzati rendelet 12. § (1) és (2) bekezdése helyébe a következő rendelkezések lépnek:
„(1) A rendelet alkalmazásában Balatonvilágos Község közigazgatási területén a közösségi együttélés alapvető szabályai megsértésének minősül, ha a természetes személy, jogi személy és jogi személyiséggel nem rendelkező szervezet gépjármű tulajdonos vagy üzembentartó
a)
a rendelet hatálya alá tartozó, korlátozással érintett közterületre az e rendeletben meghatározott bejelentés nélkül behajt, ott várakozik,
b)
az ADR hatálya alá tartozó gépjármű szerelvénnyel a 2. § (3) bekezdésében foglaltaktól eltérő módon hajt be önkormányzati közútra.
(2) Az (1) bekezdésben meghatározott kötelezettségek elmulasztójával vagy a tilalmak megszegőjével szemben
a)
természetes személy esetén ötezer forinttól ötvenezer forint összegig terjedő helyszíni bírság vagy ötvenezer forinttól kétszázezer forint összegig terjedő közigazgatási bírság,
b)
jogi személy vagy jogi személyiséggel nem rendelkező szervezet esetén ötvenezer forinttól ötszázezer forint összegig terjedő helyszíni bírság, vagy ötvenezer forinttól kétmillió forint összegig terjedő közigazgatási bírság szabható ki azzal, hogy az (1) bekezdés b) pontja esetén helyszíni bírság nem alkalmazható.”
4. §
Az önkormányzati tulajdonú, súlykorlátozással érintett közterületekre gépjárművel történő behajtás engedélyezésnek rendjéről szóló 6/2017.(II.28.) önkormányzati rendelet 1. melléklete helyébe az 1. melléklet lép.
5. §
Hatályát veszti az önkormányzati tulajdonú, súlykorlátozással érintett közterületekre gépjárművel történő behajtás engedélyezésnek rendjéről szóló 6/2017.(II.28.) önkormányzati rendelet
a)
2. § (2) bekezdése,
b)
7–9. §-a,
6. §
Ez a rendelet a kihirdetését követő napon lép hatályba.

Takács Károly 
Dr. Boda Zsuzsanna


polgármester
jegyző
(A rendelet kihirdetésének napja: 2024.   …)
1. melléklet a …./2024.(.) önkormányzati rendelethez

Az önkormányzati tulajdonú, súlykorlátozással érintett közterületekre gépjárművel történő behajtás bejelentése

I.

Bejelentő neve, anyja neve:


Címe (lakóhelye, postai címe)


Cég, szervezet esetén megnevezése:


Cég, szervezet esetén képviselő neve, képviseletre való jogosultsága:


Székhely, cégnyilvántartási száma, adószám:


Elérhetőségek: telefon, e-mail cím


II.

A behajtással érintett ingatlan adatai:


utca, házszám, helyrajzi szám:


tulajdonos neve, címe


A bejelentésben megjelölt, súlykorlátozással érintett útszakasz(ok) megjelölése 

Balatonvilágos
 

III.

A behajtási engedéllyel érintett időpont vagy időtartam:

201


IV.

Gépjármű forgalmi rendszáma: 


típus, forgalmi engedély szám:


össztömege: 
kg

Gépjármű forgalmi rendszáma: 


típus, forgalmi engedély szám:


össztömege: 
kg

Gépjármű forgalmi rendszáma: 


típus, forgalmi engedély szám:


össztömege: 
kg

V.

A behajtás és útvonalhasználat indokai az Ör. alapján: 


VI. Mellékletek felsorolása:

Kelt: Balatonvilágos, …………………….


…………………………………


bejelentő aláírása

